《金子坤姚元白陈子野盛仲交余伯祥招饮永宁寺》
明代·黄姬水

青郊歇马拂吴钩，萍聚天涯共白头。
久舍新丰唯命酒，长谣故国一登楼。
林残半壑飞寒雨，潮落空江急暮流。
世路风烟悲去住，莫辞西日醉箜篌。

作者简介：（1509—1574）明苏州府吴县人，字淳父。黄省曾子。少有文名，学书于祝允明，传其笔法。中年以避倭寇徙家南京。晚年还乡，诗名益盛。有《贫士传》、《白下集》、《高素斋集》等。